**SIA “Daugavpils dzīvokļu un komunālās saimniecības uzņēmums”**

**iekšējā trauksmes celšanas sistēma**

2019.gada 1.maijā stājās spēkā Trauksmes celšanas likums.

Vairāk informācijas var iegūt [www.trauksmescelejs.lv](http://www.trauksmescelejs.lv)

Iekšējās trauksmes celšanas sistēma paredz, ka ikviens SIA “Daugavpils dzīvokļu un komunālās saimniecības uzņēmums” (turpmāk – DDzKSU) nodarbinātais var informēt par kādu iespējamu, sabiedrībai būtiskas intereses skarošu pārkāpumu DDzKSU darbībā, lai to laikus novērstu, pirms apdraudēta DDzKSU reputācija, tai radušies zaudējumi vai tiek iesaistītas kompetentās valsts institūcijas.

**Kurš var celt trauksmi?**

DDzKSU darbinieks, kā arī persona, kura ar DDzKSU ir nodibinājusi vai dibina tiesiskās attiecības, un kuras rīcībā ir informācija par iespējamu pārkāpumu, kas var kaitēt sabiedrības interesēm. Trauksmes cēlējam ir pamats uzskatīt kā šī informācija ir patiesa un ir iegūta, veicot darba pienākumus vai dibinot tiesiskās attiecības, kas saistītas ar darba pienākumu veikšanu.

**Kas ir pārkāpums?**

Pārkāpums – ir noziedzīgs nodarījums, administratīvs pārkāpums vai cits tiesību normu pārkāpums vai saistošu ētikas vai profesionālo normu pārkāpums.

**Par ko ceļ trauksmi?**

Trauksmi var celt neatkarīgi no jomas, kurā strādā. Trauksmes celšanas likums paredz 15 īpaši svarīgas jomas, kurās pārkāpumi apdraud sabiedrības intereses, t.sk. sabiedrības veselības apdraudējumu, sabiedriskās kārtības apdraudējumu, pārkāpumu finanšu un kapitāla tirgus sektorā, konkurences tiesību pārkāpumu, krāpšanu, izvairīšanos no nodokļu samaksas, publiskas personas finanšu līdzekļu vai mantas izšķērdēšanu u.c.

Gadījumā, ja trauksme tiek celta pret DDzKSU valdes locekli, trauksmes cēlēja ziņojums pārsūtams Daugavpils pilsētas domes Kapitālsabiedrību pārraudzības nodaļas vadītajam.

**!** ***Apzināti nepatiesu ziņu sniegšana, ziņošana tikai par personīgu interešu aizskārumu nav uzskatāma par trauksmes celšanu.***

**Trauksmes cēlēju ziņojumu var iesniegt:**

1. Rakstiski brīvā formā norādot, ka ziņojums ir trauksmes cēlēja ziņojums vai izmantojot sagatavotās veidlapas, ko var lejuplādēt [šeit](https://www.ddzksu.lv/doc/tr_piel.pdf), un

1.1. ievietojot to SIA “DDzKSU”, Liepājas ielā 21, Daugavpilī, 2.stāvā izvietotajā slēdzamajā pastkastē;

1.2. nosūtot uz elektroniskā pasta adresi [trauksmescelejs@ddzksu.lv](mailto:trauksmescelejs@ddzksu.lv) (trauksmes cēlēju ziņojumiem izveidota e-pasta adrese) – ziņojumu jāparaksta ar drošu elektronisko parakstu.

1.3. pa pastu (vēlams pirms trauksmes cēlēja ziņojuma uz atsevišķas baltas lapas pievienot tekstu “Trauksmes cēlēja ziņojums” vai ziņojumu ielikt otrā aizlīmētā aploksnē ar iepriekš minēto norādi);

1.4. iesniedzot to personīgi kontaktpersonai – Liepājas ielā 21, Daugavpilī, vēršoties pie SIA “DDzKSU” juristes N.Rustkovas, tālr. 654 07281.

2. Mutiski/klātienē – Liepājas ielā 21, Daugavpilī, vēršoties pie SIA “DDzKSU” juristes N.Rustkovas. Mutisko trauksmes cēlēja ziņojumu noformē trauksmes cēlēja klātbūtnē un ziņojuma kopiju izsniedz trauksmes cēlējam.

**! *Trauksmes celšanas likums paredz, ka trauksmes cēlējus ziņojumā norāda ziņas par sevi. Trauksmes cēlēja ziņojuma iesniegšana anonīmi likumā nav paredzēta.***